รัฐบาลไทย-ข่าวทำเนียบรัฐบาล-กระทรวงเกษตรฯ โดยกรมประมง Kick Off กำจัดปลาหมอสีคางดำ นำร่องพร้อมกัน 5 จังหวัด
วันศุกร์ที่ 2 กุมภาพันธ์ 2567
กระทรวงเกษตรฯ โดยกรมประมง Kick Off กําจัดปลาหมอสีคางดํา นําร่องพร้อมกัน 5 จังหวัด
กระทรวงเกษตรฯ โดยกรมประมง Kick Off กําจัดปลาหมอสีคางดํา นําร่องพร้อมกัน 5 จังหวัด
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธาน “เปิดปฏิบัติการแก้ไขปัญหาการแพร่ระบาดของปลาหมอสีคางดําที่ส่งผลกระทบต่อระบบนิเวศในแหล่งน้ําธรรมชาติ” โดยมี นายประยูร อินสกุล ปลัดกระทรวงเกษตรและสหกรณ์ นายบัญชา สุขแก้ว อธิบดีกรมประมง นายวรณัฎฐ์ หนูรอต รองผู้ว่าราชการจังหวัดสมุทรสาคร หัวหน้าส่วนราชการในสังกัดกระทรวงเกษตรและสหกรณ์ และประชาชนในพื้นที่ให้การต้อนรับ ณ วัดศรีสุทธาราม (วัดกําพร้า) ตําบลบางหญ้าแพรก อําเภอเมือง จังหวัดสมุทรสาคร ว่า ตามที่กระทรวงเกษตรและสหกรณ์ โดยกรมประมง ได้ลงพื้นที่รับฟังและหารือแนวทางการแก้ไขปัญหาความเดือดร้อนของเกษตรกรและชาวประมงในจังหวัดสมุทรสาครเมื่อวันที่ 28 ตุลาคม 2566 ที่ผ่านมา โดยเฉพาะปัญหาการแพร่ระบาดของปลาหมอสีคางดํา ซึ่งแพร่ระบาดในแหล่งน้ําสาธารณะและในบ่อเลี้ยงสัตว์น้ําของเกษตรกร ทําให้สัตว์น้ําพื้นถิ่นได้รับผลกระทบต่อการเจริญเติบโต ระบบนิเวศแหล่งน้ํา และที่อยู่อาศัย โดยกรมประมงได้มีการแต่งตั้งคณะกรรมการเพื่อแก้ไขปัญหาการแพร่ระบาดของปลาหมอสีคางดําขึ้น โดยมีวัตถุประสงค์เพื่อวางแผนและกําหนดมาตรการในการควบคุม ป้องกัน และแก้ไขปัญหา รวมถึงประสานความร่วมมือกับหน่วยงานในพื้นที่ สร้างความรู้ความเข้าใจแก่ทุกภาคส่วนที่เกี่ยวข้องอย่างต่อเนื่อง และขับเคลื่อนนโยบายไปสู่การปฏิบัติอย่างเป็นรูปธรรมและเกิดการสร้างความตระหนักรู้แก่เกษตรกร ชาวประมงและบุคคลทั่วไปในวงกว้าง นอกจากนี้ กรมประมงยังได้มีการจัดทําร่างมาตรการและการดําเนินงานเพื่อแก้ไขปัญหาการแพร่ระบาดของปลาหมอสีคางดํา เพื่อเพิ่มประสิทธิภาพในการควบคุม ป้องกัน และกําจัดประชากรปลาหมอสีคางดํา ทั้งระยะสั้นและระยะยาว ด้วยการควบคุมการรุกรานของปลาหมอสีคางดําในพื้นที่ที่พบมีการรุกรานแล้ว พร้อมติดตามประเมินและป้องกันการรุกรานของปลาหมอสีคางดําในพื้นที่ที่ยังไม่ถูกรุกราน อีกทั้งยังได้มีการบังคับใช้กฎหมายโดยอาศัยการมีส่วนร่วมจากภาคีเครือข่ายที่เกี่ยวข้องด้วย
ด้าน นายบัญชา สุขแก้ว อธิบดีกรมประมง กล่าวเพิ่มเติมว่า การแพร่ระบาดของปลาหมอสีคางดําได้สร้างความเสียหายต่อผลผลิตในบ่อเพาะเลี้ยงสัตว์น้ําของเกษตรกรและส่งผลกระทบอย่างรุนแรงต่อระบบนิเวศ เนื่องจากเป็นปลาที่มีการปรับตัวเข้ากับสภาพแวดล้อมและทนต่อการเปลี่ยนแปลงความเค็มของน้ําได้ดี ทําให้พบการแพร่ขยายพันธุ์อย่างรวดเร็วในแหล่งน้ํากว่า 13 จังหวัด ได้แก่ จังหวัดสมุทรสงคราม สมุทรปราการ เพชรบุรี กรุงเทพมหานคร จันทบุรี ระยอง ราชบุรี ประจวบคีรีขันธ์ ชุมพร สุราษฎร์ธานี นครศรีธรรมราช สงขลา และสมุทรสาครที่มีการระบาดอย่างมาก ซึ่งการจัดงานในวันนี้ มีวัตถุประสงค์เพื่อส่งเสริมและสนับสนุนให้เกิดการสร้างเครือข่ายชาวประมงและเกษตรกรในการกําจัดปลาหมอสีคางดําด้วยเครื่องมือประมงที่มีประสิทธิภาพและเหมาะสมกับแต่ละพื้นที่ ร่วมกับการปล่อยปลาผู้ล่า เช่น ปลากะพงขาว ในแหล่งน้ําที่พบการแพร่ระบาดเพื่อควบคุมและลดจํานวนประชากรปลาหมอสีคางดําขนาดเล็กที่พบในธรรมชาติและมีการหลุดรอดเข้าไปในบ่อเลี้ยงของเกษตรกรอย่างเป็นรูปธรรม
สําหรับกิจกรรมภายในงาน จะมีการมอบธงสัญลักษณ์ให้แก่ชาวประมงเรืออวนรุนที่ได้ขึ้นทะเบียนไว้กับสํานักงานประมงจังหวัดแล้ว จํานวน 23 ราย มีการปล่อยขบวนเรืออวนรุนที่เข้าร่วมโครงการฯ การสาธิตวิธีการใช้อวนรุนในการกําจัดปลาหมอสีคางดํา และปล่อยพันธุ์ปลากะพงขาว 60,000 ตัว พร้อมกันในพื้นที่นําร่อง 5 จังหวัด ได้แก่ จังหวัดสมุทรสาคร สมุทรสงคราม สมุทรปราการ เพชรบุรี และกรุงเทพมหานคร